แอนดรอยด์ แวร์ ตัวแรกเป็นนาฬิกาอัจฉริยะหรือสมาร์ทวอตช์ หน้าจอสัมผัส
เอาด้วย : Kate Spade, แบรนด์แฟชั่นชื่อดังแนะนำ แอนดรอยด์ แวร์ ตัวแรกเป็นนาฬิกาอัจฉริยะหรือสมาร์ทวอตช์ หน้าจอสัมผัส ภายใต้ชื่อ Kate Spade scallop touchscreen กับจุดเด่นที่ไม่เหมือนใครเป็นนาฬิกาแฟชั่นสำหรับผู้หญิงที่สามารถปรับแต่งได้ 3 สไตล์ คือสีโรสโกลด์สายเหล็ก, สีโรสโกลด์สายหนัง และสีเยลโลโกลด์สายหนัง กับหน้าปัดจอ AMOLED ขนาด 1.19 นิ้ว ที่มีความละเอียด 390×390 พิกเซล เซ็นเซอร์วัดแสงรอบตัวเพื่อเพิ่มอายุการใช้งานแบตเตอรี่ใช้งานได้ทั้งแอนดรอยด์และไอโอเอส เตรียมจำหน่ายในราคา 259 ดอลลาร์สหรัฐฯ.,ได้สองแบบ :, หัวเว่ย แนะนำ Huawei MediaPad T3 7 เป็นแท็บเล็ตที่เป็นทั้งโทรศัพท์และแท็บเล็ตในเครื่องเดียว หน้าจอใหญ่ขนาด 7 นิ้ว เป็นจอแบบ IPS ความละเอียด 1024× 600 ใช้งานได้หลากหลายไม่ต้องยุ่งยากพกพาอุปกรณ์หลายชิ้นที่สำคัญไม่ต้องจ้องหรือเพ่งเวลาอ่านหนังสือตัวเล็กๆ พร้อมแบตเตอรี่ขนาด 4,100 mAh ดูวีดิโอได้ต่อเนื่องกว่า 8 ชั่วโมง รอรับสายสูงสุดนาน 500 ชั่วโมง มาพร้อมสีสเปซเกรย์ ราคาเพียง 3,590 บาท.,ใช้พลังงานต่ำ :, บ๊อช เซ็นเซอร์เทค (Bosch Sensortec) เปิดตัว BMA400 ซึ่งเป็นเซ็นเซอร์ตรวจวัดความเร่งที่ใช้พลังงานต่ำที่สุด พัฒนาขึ้นมาเพื่ออุปกรณ์พกพาและการประยุกต์ใช้กับเทคโนโลยีอินเตอร์เน็ตออฟธิงส์ หรือ IoT โดยเฉพาะ โดย BMA400 ใช้ไฟน้อยกว่าเครื่องวัดความเร่งต่างๆที่มีอยู่ในปัจจุบันถึง 10 เท่า แต่มีประสิทธิภาพการทำงานสูง ซึ่งการใช้พลังงานที่ต่ำของเครื่อง ช่วยยืดอายุการใช้งานของแบตเตอรี่อย่างเห็นได้ชัด โดย เฉพาะกับอุปกรณ์ต่างๆที่ใช้แบตเตอรี่แบบกระดุม คุณสมบัติเหล่านี้เองทำให้เซ็นเซอร์ตรวจวัดความเร่ง BMA 400 จากบ๊อช เซ็นเซอร์เทคสามารถคว้ารางวัล CES 2018 Innovation Award ในประเภทเทคโนโลยีสมองกลฝังตัวได้สำเร็จ.,โดรนใหม่ :, AirSelfie2 ได้แนะนำใน งาน CES2018 ได้อัพเกรดโดรนถ่ายภาพขนาดเล็กและปรับปรุงแบตเตอรี่ให้ใช้นานขึ้นถึง 50% สามารถใช้งานบินเพื่อถ่ายภาพได้ 4.30 นาที กับกล้องดิจิทัลขนาด 12 ล้านพิกเซล และเก็บข้อมูลได้ 16 กิกะไบต์หนักเพียง 2 กรัม ใช้ได้ทั้งไอโอเอสและแอนดรอยด์ มี 4 สีให้เลือกคือซิลเวอร์, ดำ, ทองและโรสโกลด์ สนนราคา 300 ดอลลาร์สหรัฐฯ วางจำหน่ายในเดือน มี.ค.ที่จะถึงนี้.
Kate Spade แบรนด์แฟชั่นชื่อดังแนะนำ แอนดรอยด์ แวร์ ตัวแรกเป็นนาฬิกาอัจฉริยะหรือสมาร์ทวอตช์ หน้าจอสัมผัส
แฟชั่น,แอนดรอยด์ แวร์,หัวเว่ย,บ๊อช เซ็นเซอร์เทค,cool trend,ข่าวไอที